Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: (1) A közoktatásról szóló 1993. évi LXXIX. törvény
Paragraph Index: 502

(1) Az r. 12/B. §-ának (2) bekezdése helyébe a következõ rendelkezés lép: „(2) A közoktatási intézmény — minden év október 30-áig — megküldi az Educatio Társadalmi Szolgáltató Kht. Közoktatási Információs Iroda részére az intézmény mûködésével kapcsolatos tájékoztató adatokat, amennyiben internetes hozzáféréssel rendelkezik. Ha a közoktatási intézmény nem rendelkezik internetes hozzáféréssel, adatainak közzétételét kérheti az Educatio Társadalmi Szolgáltató Kht. Közoktatási Információs Iroda részére megküldött számítógépes adathordozón. A közzétett adatok valódiságáért a küldõ intézmény vezetõje felel. A tájékoztató adatokat megyénként, ezen belül településenként, illetve a fõváros egészére és kerületenként, továbbá intézményi bontásban kell feldolgozni. A tájékoztatót, továbbá az adatok intézményi bontását e rendelet 2. számú melléklete szerint kell elkészíteni.”

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes